Diari Oficial de la Generalitat Valenciana


Sumari del DOGV 9845, del 09-05-2024 (2024/3997)

Extracte de la Resolució de 3 de maig de 2024, de la Conselleria d'Educació, Universitats i Ocupació, per la qual es convoquen les beques Manuela Solís per a la realització d'estudis universitaris en les universitats que integren el Sistema Universitari Valencià i d'estudis d'Ensenyaments Artístics Superiors durant el curs acadèmic 2023-2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3997


Data del document
:   03-05-2024

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Correcció d'errades

Anàlisi jurídica

Extracte de la Resolució de 3 de maig de 2024, de la Conselleria d'Educació, Universitats i Ocupació, per la qual es convoquen les beques Manuela Solís per a la realització d'estudis universitaris en les universitats que integren el Sistema Universitari Valencià i d'estudis d'Ensenyaments Artístics Superiors durant el curs acadèmic 2023-2024. [2024/3997]  
  
BDNS (identif.): 758671.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/758671)  
  
Primer. Persones beneficiàries  
Podran ser persones beneficiàries, per al curs acadèmic 2023-2024, l'estudiantat que realitze els següents estudis, en modalitat docent presencial:  
a) Ensenyaments universitaris adaptats a l'Espai Europeu d'Educació Superior conduents a títols oficials de Grau, en alguna de les Universitats del Sistema Universitari Valencià.  
b) Màsters Habilitants en alguna de les Universitats del Sistema Universitari Valencià. S'entén per màster habilitant el títol de postgrau que habilita per a l'exercici de les professions regulades, entenent per estes, els oficis per a l'exercici dels quals es requerix estar en possessió d'un determinat títol acadèmic.  
c) Títols de Grau en Ensenyaments Artístics Superiors en els centres superiors d'ensenyaments artístics de la Comunitat Valenciana.  
  
Segon. Objecte  
Convocar per al curs acadèmic 2023/2024 la beca Manuela Solís per a la realització d'estudis universitaris en les universitats que integren el Sistema Universitari Valencià o centres adscrits a estes, així com en els centres d'ensenyaments artístics superiors que formen part de l'Institut Superior d'Ensenyaments Artístics de la Comunitat Valenciana (ISEACV) i centres autoritzats adscrits administrativament a estos.  
  
  
Tercer. Quantia  
Els imports de la beca per persona beneficiària seran les següents:  
a) Quantia fixa de 3.500 € per persona beneficiària.  
b) Quantia lligada a l'excel·lència en el rendiment acadèmic per a les persones beneficiàries que acrediten la superació de les següents notes mitjanes:  
  
Nota mitjana de l'estudiant Quantia (en euros)  
Entre 9,00 i 9,49 1.000 €  
9,50 o més 2.500 €  
  
Quart. Bases reguladores  
Orde 7/2024, de 28 de març, de la Conselleria d'Educació, Universitats i Ocupació per la qual s'establixen les bases reguladores per a la concessió de les beques Manuela Solís per a la realització d'estudis universitaris en les universitats que integren el Sistema Universitari Valencià i d'estudis d'ensenyaments artístics superiors, publicada en el DOGV núm. 9820 de 03.04.2024.  
  
Quint. Presentació de les sol·licituds i termini  
1. La tramitació i la presentació de la sol·licitud es realitzarà únicament per mitjans electrònics en la plataforma de tramitació de la GVA.  
  
En cas de dubte pot consultar la informació publicada en l'enllaç següent https://ceice.gva.es/va/web/universidad/beques-manuela-solis.  
  
2. El punt d'accés a la tramitació electrònica és la seu electrònica de la Generalitat, accessible en l'adreça web: https://sede.gva.es. L'accés directe a este tràmit estarà disponible en l'enllaç següent:  
https://www.gva.es/va/inicio/procedimientos'id\_proc=95176&version=amp  
  
El termini de presentació de sol·licituds telemàtiques serà d'un mes a comptar des de l'endemà de la publicació d'esta resolució en el Diari Oficial de la Generalitat Valenciana. En el supòsit que el sol·licitant presente més d'una sol·licitud telemàtica es considerarà vàlida l'última presentada.  
  
València, 3 de maig de 2024.- El conseller d'Educació, Universitats i Ocupació: José Antonio Rovira Jover.